Ինքներդ էլ հասկանում եք, թե որքան դժվար է ժամանակակից սերնդի մոտ ձևավորել վերաբերմունք այսպիսի միջոցառումների հանդեպ, երբ արդիական են զանազան հետաքրքրություններ, երբ ինտերնետային տիրույթն ընձեռում է անծայրածիր հնարավորություններ: Բայց գեղեցկությունը գնահատվում է բոլոր ժամանակներում, և մեզ կհաջողվի վերստեղծել ու ներգրավվել գեղեցկության մրցույթների սեգմենտը, որ ակտիվ էր տասնյակ տարիներ առաջ: Իմ նպատակն այս ամենի մեջ ներդրած գումարները բազմապատկելը կամ եռապատկելը չէ: Իրականում իմ հաշվարկները հենասիրական էմոցիաների դաշտում են: Տուրիստական գործունեությանս բերումով հասկացել եմ, որ մենք ներկայանալի ենք, առաջարկելու շատ բան ունենք, սակայն մեր երկիրը, ցավոք, ճանաչելի չէ օտարի համար: Որպես տուրիստական երկիր հային ու Հայաստանը ներկայացնել է հարկավոր՝ միջազգային մակարդակում: Եվ ես այս մրցույթների կազմակերպումով փորձում եմ ինքս էլ իմ հերթին Հայաստանը դարձնել գեղեցկության կենտրոն, մրցույթների անցկացման հարթակ և ազգերի շփումների ամենահյուրընկալ և գունեղ վայր: